
Contract de prestări servicii
Nr. ……. din data …………
Preambul

În temeiul Legii 98/19.05.2016 privind  achiziţiile publice s-a încheiat prezentul contract de achiziţie publică de servicii, între:


1. Părţile contractante

UNIVERSITATEA „ALEXANDRU IOAN CUZA” din Iaşi cu sediul în Iaşi, B-dul Carol I nr. 11, tel. 0232 201 047, Fax 0232 201 117, Cod fiscal nr. 4701126 şi RO14104370 conturile RO62TREZ23F650601200130X si contul RO78TREZ23F651104200130X,  deschis la Trezoreria Municipiului Iaşi, reprezentată prin RECTOR Prof. Univ. Dr. Tudorel TOADER şi Director Economic și Resurse Umane – – Ec. Liliana IFTIMIA, în calitate de AUTORITATE CONTRACTANTĂ, pe de o parte,  

şi

SC ………….. SRL, cu sediul în ……………… telefon/fax …….., înregistrată la Registrul Comerţului sub nr. ……………., cod fiscal nr. ………. şi cont ………….. cont deschis la Trezoreria ……………., reprezentată legal prin ……… avand funcţia de …………, în calitate de CONTRACTANT, a intervenit prezentul contract.
având în vedere că:

· Autoritatea contractantă a derulat  achiziția de servicii de revizii tehnice anuale, mentenanță preventivă și intervenții în caz de defecțiune (la cerere)la instalații de climatizare, inițiată atât prin  publicarea pe site-ul instituției www.uaic.ro, în secțiunea Achiziții Publice, a solicitării de ofertă nr……….AP/…….., cât și transmiterea solicitării către  posibili ofertanți;

· prin Nota justificativă a achiziției directe nr………/AP/…….. a fost declarată câștigătoare oferta contractantului, …………….
au convenit încheierea prezentului Contract.

2. Definiţii
2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;

f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop;
g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.
3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.



4. Obiectul principal al contractului  
4.1.- Contractantul se obligă să presteze servicii de revizii tehnice anuale, mentenanță preventivă și intervenții în caz de defecțiune (la cerere)la instalații de climatizare din cadrul   Universității ”Alexandru Ioan Cuza” din Iași, conform solicitării de preț, a clarificărilor și a răspunsului la acestea ( după caz),  caietului de sarcini, ofertei depuse și legislației în vigoare, pentru a se asigura utilizarea acestora la parametric optimi de funcționare.
4.2 - Autoritatea contractantă se obligă să plătească contractantului prețul convenit în prezentul contract pentru serviciile prestate.

4.3 Autoritatea Contractantă nu este obligată să emită comandă/ să plătească până la atingerea numărului de intervenţii de mentenanță preventivă( la cerere) pentru aparate de tip SPLIT (numărul și locația lor este prezentată în detaliu în specificațiile tehnice în Tabelul 2) și de  intervenţii în caz de defecţiune ( la cerere)  pentru aparate de aer condiționat, pentru chillere, ventiloconvectoare/ centrale de ventilaţie  (numărul și locația lor este prezentată în detaliu în specificațiile tehnice în tabelele 2 și 3). Autoritatea contractantă poate solicita prestarea serviciilor pentru numărul maxim de aparate/instalaţii specificate în caietul de sarcini  în măsura în care necesitatea este exprimată de beneficiarul intern. 

5. Preţul contractului

5.1 – Preţurile unitare pentru prestarea serviciilor ce fac obiectul prezentului contract sunt prevăzute în Anexa 1 şi sunt conforme cu oferta transmisă de contractant. Prețul unitar al serviciilor necesar a fi prestate rămâne ferm pe toata perioada de derulare a contractului.
Valoarea maximă a contractului este de ……… care se adaugă TVA.
Autoritatea Contractantă nu este obligată să achiziționeze reparații/servicii la valoarea totală a rezervei de implementare, având în vedere faptul că prestarea acestor servicii se va face funcție de necesitățile autorității  contractante

5.2 – Plata contravalorii serviciilor prezentate la art. 9.3 se va face pe baza facturii fiscale şi a procesului verbal de recepţie semnat de catre ambele părți contractante. 

5.3 - Piesele înlocuite vor fi decontate separat în baza devizului aprobat de către beneficiar. Contravaloarea pieselor gasite defecte în timpul reviziei anuale sau în timpul intervențiilor la cerere, inclusiv încărcările suplimentare cu freon,  se vor plăti separat pe baza proceselor verbale de constatare semnate de ambele părți și notelor de comandă din partea autorității contractante. Decontarea pieselor se va face în urma unui raport de service și a unui deviz estimativ intocmit de contractant, fără a include manoperă suplimentară. Remedierea defectelor se va face numai dupa acceptarea de catre autoritatea contractanta a devizului de reparatii.


6. Durata contractului

6.1 – Durata prezentului contract este până la data îndeplinirii de către ambele părți a obligațiilor contractuale.
6.2 . Servicile ce fac obiectul prezentului contract, așa cum sunt definite la punctul 9.3,  vor fi prestate de la  data semnării contractului de către ambele părţi și până la data de 31.12.2021 cu posibilitatea de prelungire a perioadei de prestare a serviciilor cu excepția reviziilor tehnice anuale, prin act adițional până la epuizarea rezervei de implementare, dar nu mai târziu de 31.03.2022, în condițiile art. 221, alin. 1, lit a) din legea 98/2019. Opțiunea de a prelungi este condiționată inclusiv de existența resurselor financiare alocate cu această destinație.
6.3 - Prezentul contract încetează să producă efectele după împlinirea perioadei de garanţie a serviciilor prestate şi a pieselor utilizate prevăzută la cap. 12.


7. Executarea contractului
7.1 – Executarea contractului începe după semnarea acestuia de către ambele părţi. 


8.Documentele contractului

8.1-Documentele contractului sunt:

a) solicitarea de ofertă nr. ……….. şi solicitarea de clarificări și caietul de sarcini 

b) oferta contractantului înregistrată la Registratura Universității “Alexandru Ioan Cuza” din Iași cu nr. ..;
c) nota justificativă nr…….

d) Anexa Preţul unitar al serviciilor 

e) Anexa Convenţie privind  securitatea  şi  sănătatatea în  muncă

f) Anexa Convenţie privind  situaţiile  de  urgenţă (apararea  împotriva  incendiilor  şi  protecţiei  civile)

g) acte adiţionale, care vor deveni anexe la contract, pe măsura producerii lor.


9.  Obligaţiile principale ale contractantului
9.1.- Contractantul se obligă:

· să presteze serviciile la standardele şi/sau performanţele prezentate în propunerea tehnică, anexă la prezentul contract; 

· să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă  în vederea îndeplinirii contractului;

· să nu stânjenească inutil sau în mod abuziv, pe parcursul execuţiei serviciilor şi al remedierii viciilor ascunse căile de acces, prin folosirea şi ocuparea drumurilor şi a căilor publice sau private care deservesc proprietăţile aflate în posesia autorității contractante;

· să asigure un stoc de piese alcătuit din cele mai uzuale repere sau subansamble pentru a remedia în cel mai scurt timp posilbil eventualele defecţiuni apărute; 

· să asigure deplasarea personalului de specialitate la sediul autorității contractante, precum şi transportul pieselor de schimb/subansambelor/ materialelor necesare prestării serviciilor; 
· să dispună de un mijloc de acces la înălțime pentru interior( intervenție până la 3 m înălțime) pentru intervențiile la aparatele de aer condiționat de tip split și pentru intervențiile la ventiloconvectoare instalate în tavan.
· să asigure transportul echipamentelor de la locaţia unde sunt instalate până la sediul contractantului şi retur, în cazul în care sunt necesare intervenţii a căror complexitate face imposibilă realizarea acestora în locaţia unde sunt instalate. În acest caz contractantul are întreaga răspundere pentru asigurarea integrităţii echipamentelor față de autoritatea contractanta. În cazul avarierii echipamentelor din culpa sa, contractantul va aduce echipamentul în starea în care a fost preluat, cheltuielile pentru această operaţie fiind suportate de contractant. Contractantul are obligaţia de a înlocui echipamentele avariate, distruse din culpa sa şi care nu mai pot fi aduse în stare de funcţionare normală. În cazul unor defecte care nu pot fi rezolvate din punct de vedere tehnic la faţa locului, decizia pentru trimiterea echipamentului la sediul contractantului aparţine specialistului autorității contractante; 
· să efectueze constatarea tehnică  (inclusiv demontarea / montarea echipamentului)  în vederea  întocmirii devizului antecalcul;

· să presteze serviciile respectând următorii timpi de intervenție după cum urmează:

Lotul 1 – Revizii tehnice anuale și intervenții în caz de defecțiune ( la cerere) pentru instalații climatizare Centru de prelucrare date la Direcția de Comunicații Digitale ( tabel 1 din caietul de sarcini):

1. Revizie tehnică anuală pentru instalațiile de climatizare DENCO ( 1 buc) și HENSON 60000 BTU Corp A ( 1 buc) inclusiv echipamentele auxiliare ce le deservesc. Timp de răspuns pentru revizia tehnică anuală va fi de maxim 5 zile de la semnarea contractului de prestări servicii. 

2. Intervenție în caz de defecțiune ( la cerere). În cazul sesizării de către achizitor a unei avarii, prestatorul va interveni operativ pentru constatarea defecțiunii prin personal de specialitate în maxim 4 ore de la sesizarea autorității contractante în timpul programului de lucru. În cazul în care, în cadrul reparației este necesară și înlocuirea unor componente constatate defecte, termenul de rezolvare este de maximum 24 de ore de la comanda de reparație, cu excepția situației în care piesa defectă nu se găsește uzual pe stoc, caz în care părțile vor conveni de comun acord termenul de remediere. Remedierea defectelor se va face numai după acceptarea de către Autoritatea Contractantă a devizului de reparaţii

Lotul 2 – Servicii ( la cerere) de mentenanță preventivă și intervenții în caz de defecțiune pentru aparate de aer condiționat de tip split, centrale de ventilație, chiliere și ventiloconvectoare ( tabel 2, 3 din caietul de sarcini)

1. Servicii de mentenanță preventivă( la cerere) pentru aparate de aer condiţionat de tip split cu capacități de răcire cuprinse între 7.000 – 24.000 BTU. Timp de răspuns pentru serviciile de mentenață preventivă ( la cerere) pentru aparate de aer condiționat tip split respectiv ventiloconvectoare va fi de maxim 48 de ore de la primirea comenzii scrise din partea achizitorului.
2. Intervenții în caz de defecțiune pentru aparate de aer condiționat tip split. Timp de răspuns pentru Intervenții în caz de defecțiune pentru aparate de aer condiționat tip split este de maxim 48 de ore de la primirea comenzii scrise din partea achizitorului în timpul programului de lucru.
3. intervenţii în caz de defecţiune pentru aparate de aer condiționat, pentru chillere, vebtiloconvectoare/centrale de ventilație. În cazul sesizării unei avarii din partea achizitorului, prestatorul va interveni operativ pentru constatarea defecțiunii prin personal de specialitate în maxim 48 ore în timpul programului de lucru. 
-Pentru intervențiile în caz de defecțiune, în cazul în care, în cadrul reparației este necesară și înlocuirea unor componente constatate defecte, termenul de rezolvare este de maximum 24 de ore de la comanda de reparație, cu excepția situației în care piesa defectă nu se găsește uzual pe stoc, caz în care părțile vor conveni de comun acord termenul de remediere.

- Piesele trebuie să fie noi, originale sau compatibile. Remedierea defectelor se va face numai după acceptarea de către Autoritatea Contractantă a devizului de reparaţii.
- Contractantul trebuie să refacă orice lucrare sau parte din lucrare necorespunzătoare şi cu deficienţe din punct de vedere calitativ pe cheltuiala sa. În situaţia în care lucrările efectuate cu deficienţe de calitate au produs alte avarii echipamentelor decât cele iniţiale pentru care a fost solicitat, Contractantul are obligaţia să aducă echipamentele în starea normală de funcţionare prin remedierea şi inclusiv înlocuirea pieselor care, datorită avariilor, nu mai pot fi utilizate pe cheltuiala sa. Contractantul are obligaţia de a înlocui echipamentele avariate, distruse din culpa sa şi care nu mai pot fi aduse în strare de funcţionare normală.

- Contractantul nu va răspunde pentru defectele datorate unei exploatări necorespunzătoare a echipamentelor, ce încalcă instrucţiunile de operare şi exploatare.

9.2.- Contractantul este pe deplin responsabil pentru calitatea serviciilor prestare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.3  Contractantul  se obligă să presteze următoarele categorii de servicii:

1. Revizii tehnice anuale și intervenții în caz de defecțiune ( la cerere) pentru instalații climatizare centru de prelucrare date la Direcția de Comunicații Digitale ( (numărul și locația lor este prezentată în detaliu în specificațiile tehnice în Tabelul 1). 
a. Operaţiile ce vor fi prestate în mod obligatoriu în cadrul Revizie tehnică anuală pentru instalațiile de climatizare DENCO ( 1 buc) și HENSON 60000 btu Corp A ( 1 buc) inclusiv echipamentele auxiliare ce le deservesc sunt menţionate în specificațiile tehnice și în oferta contractantului, ambele anexe la contract.

b. Operaţiile ce vor fi prestate în mod obligatoriu în cadrul serviciilor de Intervenție în caz de defecțiune ( la cerere). sunt menţionate în specificațiile tehnice și în oferta contractantului, ambele anexe la contract.

2. Servicii de mentenanță preventivă( la cerere) pentru aparate de aer condiţionat de tip split cu capacități de răcire cuprinse între 7.000 – 24.000 BTU (numărul și locația lor este prezentată în detaliu în specificații tehnice în tabelul 2). Operaţiile ce se vor efectua obligatoriu sunt menţionate în specificațiile tehnice și în oferta contractantului, ambele anexe la contract. 

3.  Intervenții în caz de defecțiune pentru aparate de aer condiționat tip split  (numărul și locația lor este prezentată în detaliu în specificațiile tehnice în tabelul 2 contract). Operațiile ce vor fi prestate sunt menţionate în specificațiile tehnice și în oferta contractantului, ambele anexe la contract. 

4. intervenţii în caz de defecţiune pentru chillere, ventiloconvectoare /centrale de ventilaţie. (numărul și locația lor este prezentată în detaliu în specificațiile tehnice în tabelul 3). Operațiile ce vor fi prestate sunt menţionate în specificațiile tehnice și în oferta contractantului, ambele anexe la contract.

9.4 - Contractantul se obligă să presteze categoriile de servicii precizate la articolul 9.3 din prezentul contract respectând distribuţia instalaţiilor de climatizare, distribuţie detaliată în caietul de sarcini, anexă a prezentului contract. 

9.5- Contractantul va desemna o persoană responsabilă de derularea contractului, care să asigure logistica, suportul tehnic, material şi uman astfel încat obiectivul contractului să poată fi atins. 
9.6 - Contractantul se obligă să presteze serviciile, să asigure resursele umane, materialele şi orice alte asemenea, fie de natură provizorie, fie definitivă, în vederea îndeplinirii obligaţiilor contractuale.

9.7 - Contractantul se obligă să despăgubească autoritatea contractantă împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, determinate de culpa exclusivă a contractorului, cu excepţia situaţiei în care o astfel de încălcare rezultă din respectarea specificațiilor tehnice întocmite de către autoritatea contractantă.

9.8 - Contractantul se obligă să respecte în timpul prestării serviciilor, în spațiile autorității contractante, normele de protecție a muncii și cele de prevenire și stingere a incendiilor.


10.  Obligaţiile principale ale autorității contractante
10.1.- Autoritatea contractantă are obligaţia de a efectua plata către contractant, pentru fiecare serviciu de revizie, intervenţie şi întreţinere,  în baza documentelor de recepție  și a  facturilor emise de către acesta pentru suma la care este îndreptățit conform prevederilor contractuale. Plățile se vor face în contul de Trezorerie al Contractantului ……….. deschis la Trezoreria ………. Contul va fi indicat pe factura fiscală.
10.2.-Plata se face în lei în contul contractantului cont ……… deschis la Trezoreria …………. Termenul de plată este:

· 30 de zile calendaristice de la data primirii facturii de către Autoritatea Contractantă, dacă recepția serviciilor este anterioară datei primirii facturii. 

· 30 de zile calendaristice de la data recepției serviciilor dacă Autoritatea Contractantă a primit factura la data recepției ori anterior acestei date.
Plata se va face pe baza următoarelor documente: factura, certificat de calitate emis de către prestator, certificat de garanție (când este cazul), proces verbal de recepție. 

10.3.-Dacă factura are elemente greșite și/sau greșeli de calcul identificate de Autoritatea Contractantă, și sunt necesare revizuiri, clarificări suplimentare sau alte documente suport din partea contractantului, termenul de 30 de zile pentru plată se suspendă. Repunerea în termen se face de la momentul îndeplinirii condițiilor de formă și de fond ale facturii.

11.  Sancţiuni pentru neîndeplinirea culpabilă a obligaţiilor 

11.1. - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de 5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fără intervenţia instanţei de judecată şi de a pretinde plata de daune-interese
11.2. - i) În cazul în care, din vina sa exclusivă, Contractantul nu reușește să își îndeplinească obligațiile asumate prin contract, atunci Autoritatea Contractantă are dreptul de a deduce din prețul contractului, ca penalități, o sumă în cuantum de 0,06% din valoarea în lei a contractului, calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților să poată depăși suma asupra căreia au fost calculate

 -ii) În cazul în care Autoritatea Contractantă, din culpa sa, nu onorează facturile în termenul stabilit prin clauza 10.1, contractantul are dreptul de a percepe, ca penalități, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligațiilor, fără ca valoarea totală a penalităților să poată depăși suma asupra căreia au fost calculate 

11.3. - Autoritatea contractantă îşi rezervă dreptul de a denunţa unilateral contractul de prestari servicii, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. 

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.5 - Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau dacă față de acesta este inițiată procedura falimentului,  cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.
12.Perioada de garanţie 

12.1. – Garanția pentru reparatiile efectuate este de minim12 luni, de la data recepției serviciilor, în condițiile utilizării corespunzatoare a instalațiilor/echipamentelor de către autoritatea contractantă.

12.2. – Garanția pentru piesele de schimb achiziționate și montate va fi egală cu cea acordată de producător, dar nu mai mică de 24 luni, pe bază de certificat de garanție. Piesele care se vor defecta în perioada de garanție se vor înlocui gratuit, astfel încât noua perioadă de garanție va începe să decurgă din momentul înlocuirii acestora. Piesele trebuie să fie noi, originale sau compatibile. 

12.3. –Autoritatea contractantă are dreptul de a notifica imediat contractantului, în scris, orice plângere sau reclamaţie ce apare în conformitate cu această garanţie.

12.4. - La primirea unei astfel de notificări contractantul are obligaţia de a remedia defecţiunea sau de a înlocui echipamentul fără costuri suplimentare pentru autoritatea contractantă. 

12.5 - Contractantul are obligaţia ca în perioada de garanţie să înlăture, pe cheltuiala, sa toate defectele de calitate apărute din vina sa, atât în perioada de execuţie cât şi în perioada de garanţie stabilită potrivit legii.


13. Recepţie, inspecţii şi teste

13.1.-Autoritatea contractantă prin reprezentanții săi are dreptul de a verifica modul de prestare a serviciilor pentru a stabili conformitatea lor cu prevederile din specificațiile tehnice, din solicitarea de ofertă și din propunerea tehnică depusă de contractant.

13.2. – Recepţia serviciilor se va face de catre o comisie constituită din specialiştii autorității contractante şi ai contractantului. Persoana desemnata din cadrul Direcției Tehnice a Universității “Alexandru Ioan Cuza” din Iași va întocmi procesul verbal de recepţie a serviciilor prestate în  conformitate cu legislaţia în vigoare, iar în cazul în care este necesară înlocuirea unei piese component, aceași persoană va intocmi și procesul verbal de custodie al piesei respective. Procesul verbal de receptie va fi semnat de reprezentanții autorității contractante și ai contractantului.
13.3. – Serviciile prestate de contractant vor fi recepţionate de autoritatea contractantă  doar în cazul în care acestea corespund cerințelor din solicitarea de ofertă şi din oferă. Dacă serviciile prestate de contractant nu corespund cerințelor autoritatea contractantă nu  va recepţiona serviciile întocmind în acest sens un Proces verbal de refuz în care va expune motivele ce au condus la refuz.

În cazul în care serviciile sunt necesare autorității contractante în continuare, Contractantul are obligația, ca  pe cheltuiala sa:

a)să presteze din nou serviciiile  respinse; sau

b)să facă toate modificările necesare pentru ca serviciile să corespundă cu specificațiile din solicitarea de ofertă si oferta depusă de contractant, 

în maxim 5 zile de la încheierea procesului de refuz a recepției, în caz contrar, urmând să răspundă cu daune – interese faţă de Universitatea „Alexandru Ioan  Cuza” din Iaşi

13.4. - Prevederile clauzelor 13.1.-13.3. nu îl vor absolvi pe contractant de obligaţia asumării garanţiilor sau de alte obligaţii prevăzute în contract. 

14. Începerea, execuţia, finalizarea sau întârzierea prestării serviciilor
14.1 - Contractantul are obligaţia de a presta serviciile conform termenelor din prezentul contract.

14.2 - Dacă pe parcursul derulării contractului contractantul constată că nu poate respecta termenele de prestare, acesta are obligaţia de a notifica acest lucru, în timp util, autoritatii contractante. Modificarea termenelor de prestare asumate se face cu acordul părţilor, prin act adiţional.

14.3 - În afara cazului în care autoritatea contractanta este de acord cu o modificare a termenelor de prestare a serviciilor, orice întârziere în îndeplinirea contractului dă dreptul autoritatii contractante de a percepe penalităţi contractantului.

14.4 - În cazul în care contractantul suferă întârzieri și/sau suportă costuri suplimentare, datorate în exclusivitate autorității contractante, părțile vor stabili de comun acord prelungirea perioadei de prestare a serviciilor și eventualele sume ce se vor adăuga la prețul contractului.

14.5 - Serviciile prestate în baza prezentului contract, atât în totalitate cât şi orice fază (parte) a acestora, trebuie să fie prestate in termenele stabilite. Dacă pe parcursul îndeplinirii contractului contractantul nu poate respecta perioada de prestare stabilită, acesta are obligaţia de a notifica autorității contractante acest lucru, în cel mult 2 zile de la aparitia cazului de imposibilitate.
14.6 - În cazul în care: 

- orice motive de întârziere, ce nu se datorează contractantului, sau

- alte circumstanţe neobişnuite susceptibile de a surveni, altfel decât prin încălcarea contractului de către contractant,

 il îndreptăţesc pe acesta de a solicita prelungirea perioadei de prestare a serviciilor, atunci părţile vor revizui, de comun acord, perioada de prestare şi vor semna un act adiţional. 

15. Amendamente 

151.-Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
15.2 – Orice modificare a clauzelor contractuale nu poate avea loc decât în cursul perioadei de valabilitate a contractului.


16. Subcontractanţi

16.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.
16.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.
(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.
 (3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4.-Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
17. Forţa majoră

17.1. –Orice eveniment imprevizibil sau inevitabil care împiedică, în parte sau în totalitate, îndeplinirea obligaţiilor contractului, va fi considerat un caz de forţă majoră. 
17.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
17.4. - Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

17.5. - Dacă forţa majoră acţionează sau se estimează că va acţiona o perioadă mai mare de 14 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

18. Încetarea contractului

18.1 Prezentul contract încetează în următoarele cazuri:


a) părțile convin de comun acord încetarea contractului;


b) expirarea duratei contractului;


c) prin reziliere, în condițiile prezentului contract ;


d) în cazul procedurilor de  faliment, a retragerii autorizației de funcționare a unuia din contractanți;


e) prin denunţare unilaterală în condiţiile prevăzute la art. 223(1) din legea 98/2016, și a clauzelor din prezentul contract;


f) prin imposibilitate de executare, în condițiile art.17.

19. Soluţionarea litigiilor

19.1. Autoritatea Contractantă și contractantul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei, în cadrul sau în legătură cu îndeplinirea contractului.

19.2. Procesele și cererile privind acordarea despăgubirilor pentru repararea prejudiciilor cauzate în cadrul achiziției, precum și cele privind executarea, nulitatea, anularea, rezoluțiunea, rezilierea sau denunțarea   unilaterală a contractului de achiziție publică se soluționează de către instanța competenta, conform prevederilor legale.

20. Limba care guvernează contractul
20.1. - Limba care guvernează contractul este limba română.
21. Comunicări

21.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.
(2) Orice document scris trebuie înregistrat atât în momentul transmiterii cât şi în momentul primirii.

21.2. - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
22. Prelucrarea datelor cu caracter personal

 22.1. Contractantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

22.2. Colectarea,  prelucrarea și stocarea/arhivarea  datelor cu caracter personal se vor realiza în conformitate   cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic. 
22.3 Datele cu caracter personal, așa cum sunt clasificate în Regulamentul (UE) 679 / 2016,vor fi prelucrate  în acord cu legislația menționată pe toată perioada contractuală, inclusiv pe perioada de verificare și     urmărire a obiectivelor contractuale, în scopul și temeiul legal pentru care s-a perfectat prezentul contract.
22.4  Părțile contractante vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

22.5 Părțile contractante vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal

23.Nulităţi

23.1. – Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.

24. Legea aplicabilă contractului
24.1. - Contractul va fi interpretat conform legilor din România.
Părţile au înţeles să încheie azi ....................... prezentul contract în două exemplare, câte unul pentru fiecare parte.  
Anexa nr.1  

Preţul unitar al serviciilor 
	Nr.crt
	Descriere serviciu
	Pret unitar/

bucată
RON FARA TVA

	
	Lot 1 
	

	1
	Tarif lei/buc revizii tehnice anuale pentru instalațiile de climatizare DENCO și HENSON
	

	2
	Tarif lei/ intervenție pentru intervenții în caz de defecțiune pentru instalațiile de climatizare de la Direcția de Comunicații Digitale ( se consideră 4 ore ca fiind durata medie a unei intervenții) 
	

	
	Lot 2
	

	1
	Tarif pentru oeprații de întreținere preventivă( la cerere) pentru aparate de aer condiţionat de tip split 
	

	2
	Tarif pentru intervenții în caz de defecțiune ( la cerere ) pentru aparate de aer condiționat tip split ( se consideră 4 ore ca fiind durata medie a unei intervenții în caz de defecțiune)
	

	3
	Tarif pentru intervenţii în caz de defecţiune pentru chillere, ventiloconvectoare /centrale de ventilaţie( se consideră 4 ore ca fiind durata medie a unei intervenții în caz de defecțiune)
	

	NOTA: Certific faptul că preţul din Anexa nr.1 este conform cu oferta depusa iar caracteristicile serviciilor sunt conforme cu caracteristicile tehnice din solicitarea autoritatii contractante si din oferta furnizorului.

